બૌદ્ધિકો સરળ ઓછા અને બદમાશ વધુ હોય છે તે વધુ એક વાર સાબિત થવા જઈ રહ્યું છે. ભારતમાં મોદી સરકારને ઘણા બૌદ્ધિકો, કલારસિકોે ઍવોર્ડ પરત કરીને વિરોધ નોંધાવી ચૂક્યા છે. અમેરિકી રાષ્ટ્રપતિ ડોનાલ્ડ ટ્રમ્પના વિરોધમાં પણ આખા દેશમાં બૌદ્ધિકોએ અમને ટ્રમ્પ ન ખપે એવા મતલબનું આંદોલન છેડ્યું છે. વિવિધ ઍવોર્ડ વિજેતા બૌદ્ધિકો ટ્રમ્પના વિરોધમાં સભા-સરઘસો કાઢી રહ્યા છે. ટ્રમ્પે આ બૌદ્ધિકોની જમાતને રોકડું પરખાવ્યું હતું કે ચૂંટણી વખતે તમારે તમારા મતનો ઉપયોગ કરવો જોઈતો હતો. વાસ્તવમાં આ બોલકા બૌદ્ધિકોએ ટ્રમ્પ વિરુદ્ધ પોતાનો મત આપ્યો જ હતો. પણ આજે બહુમત ટ્રમ્પ સમર્થક લોકોના અવાજને અલ્પમત બૌદ્ધિક બદમાશો દાબવા મથી રહ્યા છે. એવું વાતાવરણ સર્જી રહ્યા છે કે જાણે આખું અમેરિકા ટ્રમ્પના રાષ્ટ્રપતિ બનવાના વિરોધમાં એક થયું હોય. તો શું ટ્રમ્પને મળેલા મતો આકાશમાંથી ખર્યા હતા? હવે પછી ભારતની જેમ અમેરિકામાં પણ ઍવોર્ડ વાપસી સિઝન ચાલુ થાય તો નવાઈ ન પામતા.